สวัสดีคะ แท้งลูกวันที่ 28เมษา 28พฤษภาคมประจำเดือนมาครั้งแรก แล้วปล่อยต่อเลย มิถุนาประจำเดือนไม่มาแต่ตรวจไม่ขึ้น2ขีดแบบชัด เหมือยจะแค่รางๆ 28กรกฏา ประจำเดือนไม่มาตรวจพบขึ้น2ขีด วันที่29ช่วงตื่นเช้ามีอาการปวดหลังด้านซ้ายช่วงเอวสะโพกมาก ปวดมากแบบมีอาการตาลาย คลื่นไส้ หายใจไม่ทั่ว #เคยเป็นกระเพาะปัสสาวะอักเสบเดือนมกราคม อยู่ๆวันที่1สิงหามีเลือดไหลแบบประจำเดือนปกติเลยคะ มีก้อนเลือด1ก้อนแต่ไม่ใช่ก้อนเรียบๆจับกัน เป็นก้อนแบบยุ่ยๆ ไม่มีอาการปวดท้องน้อยใดๆเลย ไม่เหมือนแท้งครั้งแรกที่จะปวดท้องบีบตลอด #เป็นไปได้มั้ยว่าจะไม่ได้ท้องแต่เป็นเพราะฮอโมนจากการแท้งครั้งแรก หรือ แท้งจริง แต่มีเคสที่ไม่มีอาการปวดท้องเลยก็มีเหมือนกันคะ
สวัสดีค่ะ จากเหตุการณ์ดังกล่าวมานั้น คงยังสรุปไม่ได้ว่าเป็นการแท้งหรือไม่ เพราะไม่ได้มีการยืนยันการตั้งครรภ์ที่แน่ชัดโดยแพทย์เลือดที่ออกผิดปกติทางช่องคลอด อาจเกิดได้จาก-ภาวะแทรกซ้อนจากการตั้งครรภ์เช่น แท้ง ท้องนอกมดลูก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูก-ถ้าปนออกมากับปัสสาวะ อาจมีภาวะทางเดินปัสสาวะอักเสบหากต้องการให้ได้การวินิจฉัยที่แน่นอน ควรไปพบสูตินรีแพทย์ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ปวดหน่วงท้องน้อยมาก เลือดออกไม่หยุด ควรรีบไปพบแพทย์